Chinyorwa chinoongorora mazwi anorepa na ra achizoshanduka kuita dza. Cherechedzai kuumba kwemazwi anotevera: Kutora, kutodza; Kupora, kupodza; Kufara, kufadza; Kugara, kugadza; Kugara, kugadza; Kupera, kupedza; Kukora, kukodza; Kukura, kukudza; Kupfuura, kupfuudza Kufura, kufudza; Kuswera, kuswedza; Kukuvara, kukuvadza; Kuroora, kuroodza. Kunyara, kunyadza, kunyadzisa. Kunyura, kunyudza. Ko takatanga nemazwi ana dza tinokwanisa kuumba mazwi ana ra kumagumo kwawo? Fananidzai izwi rokuti kuyedza nerinoti kuyera? Apa tichirevera kuyedza kwekunze. Ko izwi rokuti chiedza ringatodzana nemazwi anoti chiyera kana kuyera? Izwi rokuti mwedzi ringatodzana nemazwi anoti muyera kana kuyera? Ko izwi rokuti chikombedzi nemazwi anoti kukombera kana kugombera? Izwi rokuti dedza ringatodzana nerinoti kudera? Ko izwi rokuti badza ringatodzana nemazwi anoti kupara? Izwi rokuti chara ringatodzana nerinoti kuaza? Pazviito -nda achishanduka -nza Cherechedzai mazwi eChiBantu ari pasi ayo. Mang'anja vanoti kuera (to be white or light) kureva kuchena. Mamwe mazwi: vanoti kuyera (of whiteness, cleanliness, brightness, clearness, purity, holiness) kureva huchena. VaNyakyusa vanoti unkasi umwelu kureva mukadzi muchena. VaTakwane vanoti weela (v. be white).